Lavspenning

Lavspenning betyr at spenningen i et elektrisk anlegg er lav. International Electrotechnical Commission (IEC) og Norsk elektroteknisk komité definerer lavspenning som nominell spenning opp til og med 1000 V vekselspenning eller 1500 V likespenning. Alle regler for elektriske anlegg i Norge (bla NEK 400) baserer seg på denne definisjonen. 

Land som ikke er medlem av IEC, blant annet USA, bruker andre definisjoner.

Mellomspenning
Inntil 1991 opererte norsk regelverk for elektriske anlegg med termen mellomspenning. Dette var nominelle spenninger fra og med 380 V til og med 1000 V. Betegnelsen er i dag ikke i bruk.

Se også
 Høyspenning
 SELV

Elektrisk energiforsyning